Publication: Magyar Közlöny
Issue: MK-1999-107 (Year: 1999, Number: 107)
Era: 1990-2004
Section: A Magyar Nemzeti Bank az 1991. évi LX. törvény
Paragraph Index: 402

2. Az OMT ismételten tárgyalta a Kormány javaslatát a foglalkoztatás elősegítéséről és a munkanélküliek ellátásáról szóló 1991. évi törvény módosításáról. A szociális partnerek kifogásolták, hogy a kormányzati oldal a napirend előkészítése során nem tett eleget a jogalkotásról szóló törvényben előírt kötelezettségének. Úgy ítélték meg, hogy az előterjesztett munkanélküli ellátás szabályozásáról szóló módosító javaslatok szakmailag nem kellően megalapozottak. Alkotmányossági szempontból aggályosnak minősítették a Munkaerőpiaci Alap egyes alaprészeinek felhasználási módját szabályozó rendelkezéseket, mert ezek a célzott források más célra történő felhasználását teszik lehetővé, valamint korlátozzák a Munkaerőpiaci Alap Irányító Testületének kontrollját a befizetések felhasználására. Kifogásolták, hogy számos, a törvényjavaslatban szereplő előírás munkajogi vonatkozása, finanszírozási összefüggése nincs kidolgozva. Az önkormányzatok részére kijelölt feladatokkal öszszefüggésben a szociális partnerek felhívták a figyelmet arra, hogy a jelenlegi kondíciók mellett ezek teljesítése nem biztosítható. A fentiek alapján az OMT munkaadói és a munkavállalói oldala elutasította a Kormány módosító javaslatait, és a törvényjavaslat visszavonását kezdeményezte. A kormányzati oldal a szociális partnereknek az előterjesztés visszavonására vonatkozó javaslatát nem fogadta el. Országos Munkaügyi Tanács Titkársága A Gazdasági Minisztérium pályázati felhívása szakmai vizsgáztatási jogosultság elnyerésére A gazdasági miniszter a szakképzésről szóló 1993. évi LXXVI. törvény 13. §-ának (1) bekezdése alapján pályázatot hirdet az iskolarendszeren kívüli képzések szakmai vizsgaszervezési és vizsgáztatási feladatainak ellátására.

Source: https://magyarkozlony.hu/hivatalos-lapok/d138919e8a5c03edf6efa4ff78c3046813b1ad08/dokumentumok/6d25b70fdb30b69fba6767b1aa29754f0db86a66/letoltes